Яңы һуйылған ҡаҙҙы йәки туңдырғыстағы ҡаҙҙы алып иретеп, йыуып, ҡоро сепрәккә һалырға. Аҙаҡ тышын да, эсен дә яҡшылап тоҙ менән ышҡырға. Эсен тоҙлаһаң, күгәрмәй. Итте ҡағыҙға төрөп, ҡараңғыраҡ урынға элеп ҡуйырға. 1 – 2 ай торғас, эсенән тоҙон алырға, йыуырға һәм өҫтөнә ҡайнар һыу һибергә. Ҡояш төшкән урынға элеп ҡуйырға. Ҡояш яҡшы ҡыҙҙырғанда, 2 – 3 көндән йәки майы үтә күренмәле була башлағас, ҡаҡланған ҡаҙ әҙер тигән һүҙ.